Mukim Pekan Tutong

Mukim Pekan Tutong ialah sebuah mukim di Daerah Tutong, Brunei. Mukim ini mempunyai penduduk seramai 10,551 pada tahun 2016. Pekan Tutong terletak dalam mukim ini, iaitu pekan pentadbiran dan ekonomi bagi Daerah Tutong.

 Kampung 

Kampung-kampung di bawah Mukim Pekan Tutong adalah seperti berikut:
+Senarai kampung di Mukim Pekan TutongKampungPenduduk (2016)Bukit Bendera1,067Kampung Kandang305Kampung Kuala Tutong295Kampung Panchor Dulit541Kampung Panchor Papan483Kampung Penabai888Kampung Penanjong2,065Kampung Petani997Kampung Sengkarai1,989Kampung Serambangun357Kampung Tanah Burok465Tutong Kem1,099Jumlah10,551

Walau bagaimanapun, hanya terdapat empat komuniti kampung seperti yang disenaraikan oleh Jabatan Daerah Tutong, yang mana setiap komuniti ini mempunyai ketua kampung sebagai ketua komuniti. Sengkarai dan Penanjong mempunyai seorang ketua kampung setiapnya, manakala Penabai dan Kuala Tutong berkongsi seorang ketua kampung. Panchor Dulit dan Panchor Papan juga berkongsi seorang ketua kampung. Penduduk yang tinggal di kampung-kampung yang tidak mempunyai ketua kampung boleh merujuk kepada yang ketua bagi kampung yang berjiran.

Mukim ini juga merangkumi Pekan Tutong, iaitu pusat pentadbiran dan satu-satunya pekan di Daerah Tutong. Walau bagaimanapun, Pekan Tutong ialah kawasan bandaran yang mana ia di luar hierarki pembahagian pentadbiran. Namun begitu, kawasan tersebut bertindih dengan kawasan kampung; Pekan Tutong secara rasmi merangkumi sebahagian kawasan Bukit Bendera dan Kampung Petani.
 Rujukan 

 Pautan luar 
 Postkod di Brunei
 Mukim Pekan Tutong dalam laman sesawang Jabatan Daerah Tutong

Pekan Tutong